
TAURAGĖS RAJONO SAVIVALDYBĖS TARYBA
TAURAGĖS RAJONO SAVIVALDYBĖS TARYBOS ETIKOS KOMISIJOS
POSĖDŽIO PROTOKOLAS

2026-11-04  Nr. 75-2
Tauragė

Posėdis vyko 2026-10-30, 11.02 val., mišriuoju būdu – dalis komisijos prisijungė nuotoliniu būdu per „Microsoft Teams“ platformą.
Komisijos pirmininkė – Rita Grigalienė.
Posėdžio sekretorė – Deimantė Račiūnienė. 
Posėdyje dalyvavo: Jolanta Vaitiekienė, Andrius Burmistrovas, Virginija Eičienė, Rita Kurlinkienė, Rasa Šerpytienė, Mindaugas Lukošaitis, Sonata Jurgilienė, Kamilė Gendrolė.
DARBOTVARKĖ: 
 	1. Dėl gauto prašymo.
	2. Kiti klausimai.
Komisijos pirmininkė pradėjo posėdį, informavo, kad posėdis inicijuotas gavus raštą, kuriame prašoma pateikti informaciją apie turimus duomenis, ir pristatė posėdžio darbotvarkę.
Komisijos nariai darbotvarkei pritarė.
1. SVARSTYTA. Dėl gauto Panevėžio miesto II advokatų kontoros advokato padėjėjo Rimanto Cemnalianskio prašymo.
Komisijos nariai su gautu raštu buvo susipažinę iki posėdžio. Komisijos pirmininkė pristatė rašto turinį ir perskaitė jame pateiktus keturis klausimus.
11.04 val. prie posėdžio prisijungė komisijos narė Sonata Jurgilienė.
Komisijos pirmininkė Rita Grigalienė pažymėjo, kad į gautą raštą būtina atsakyti, informacija yra peržiūrėta, ir pristatė parengtus atsakymus į rašte pateiktus klausimus. Pirmininkė kreipėsi į komisijos narius, prašydama išsakyti nuomonę dėl parengto atsakymo ir jo išsiuntimo.
Komisijos narė Sonata Jurgilienė išsakė nuomonę, kad klausimas nepriskirtinas Etikos komisijos kompetencijai. Ji pažymėjo, kad, vadovaujantis Vietos savivaldos įstatymu, komisija sudaroma savivaldybės tarybos kadencijos laikotarpiui, todėl dabartinė komisija neturėtų prisiimti atsakomybės už ankstesnių kadencijų laikotarpį. Taip pat atkreipė dėmesį, kad prašoma informacija nėra viešai prieinama nagrinėjimui, todėl siūlė gautą raštą persiųsti savivaldybės administracijai.
Komisijos pirmininkė pritarė galimybei raštą persiųsti savivaldybės administracijai. Vykusios diskusijos metu komisijos nariai aptarė ankstesnių kadencijų Etikos komisijų posėdžių protokolų ir priimtų sprendimų viešumą. Komisijos pirmininkė pažymėjo, kad komisijos sprendimai ir posėdžių protokolai yra vieši.
Komisijos narė Virginija Eičienė taip pat išsakė nuomonę, kad atsakymą į gautą raštą turėtų rengti savivaldybės administracija. Komisijos pirmininkė šiai nuomonei pritarė.
Komisijos narė Jolanta Vaitiekienė išsakė kitokią nuomonę, pažymėdama, kad klausimas vis dėlto galėtų būti priskirtas komisijos atsakomybei, nes ankstesnės kadencijos komisija taip pat vadovavosi tais pačiais teisės aktais. Šiuo klausimu vyko komisijos narių diskusija.
Bendru sutarimu komisija pritarė rašto persiuntimui administracijai.
NUTARTA. Gautą raštą persiųsti Tauragės rajono savivaldybės administracijai pagal kompetenciją.
2. SVARSTYTA. Kiti klausimai.
2.1. Komisijos pirmininkė Rita Grigalienė paragino komisijos narius aktyviau įsitraukti į komisijos veiklą, teikti pasiūlymus ir išsakyti pastebėjimus komisijos veiklos klausimais.
Komisijos narė Jolanta Vaitiekienė pasidžiaugė savivaldybės tarybos narių elgesiu, pažymėdama, kad tarybos nariai elgiasi etiškai.

Posėdis baigtas – 11.14 val. 
Detalus Etikos komisijos posėdžio klausimų svarstymas – garso įraše. Įrašai saugomi Tauragės rajono savivaldybės duomenų saugykloje (byla – 1.16 VG).

Posėdžio pirmininkė                                                                       Rita Grigalienė

Protokolą surašė  
Informacinių technologijų ir aptarnavimo 		             Deimantė Račiūnienė
skyriaus vyr. specialistė (kalbos tvarkytoja)

